ಭಾರತದಲ್ಲಿ ಫೈಜರ್ ಲಸಿಕೆ ಬಳಕೆ ಬಗ್ಗೆ ತಜ್ಞರು ಹೇಳೋದೇನು? ಕೊರೊನಾ ಲಸಿಕೆಗಳ ಪೈಕಿ ಆಕ್ಸ್ಫರ್ಡ್ಆಸ್ಟ್ರಾಝೆನೆಕಾ ವ್ಯಾಕ್ಸಿನ್ ಅಂತಿಮ ಹಂತದ ಟ್ರಯಲ್ನಲ್ಲಿ ಅತ್ಯುತ್ತಮ ಫಲಿತಾಂಶ ಪಡೆಯುವ ಮೂಲಕ ಭಾರತದಲ್ಲೂ ಭರವಸೆ ಮೂಡಿಸಿದೆ. ಜಗತ್ತಿನ ಎಲ್ಲಾ ದೇಶಗಳಂತೆ ಭಾರತ ಕೂಡ ಕೊರೊನಾಗೆ ಯಾವ ಯಾವ ಲಸಿಕೆಗಳನ್ನು ದೇಶದ ಜನರಿಗೆ ವಿತರಿಸಬೇಕು ಎಂದು ಪ್ಲಾನ್ ಮಾಡಿಕೊಂಡಿದೆ. ಅದರ ಪ್ರಕಾರ ಆಸ್ಟ್ರಾಝೆನೆಕಾ ಭಾರತದಲ್ಲಿ ಮೊದಲ ಆಧ್ಯತೆಯಲ್ಲಿದೆ. ಅದಕ್ಕೆ ಕಾರಣ ಇದರ ಅಂತಿಮ ಹಂತದ ಟ್ರಯಲ್ ರಿಸಲ್ಟ್. ಕೇಂದ್ರದಿಂದ 30 ಕೋಟಿ ಜನರ ಲಸಿಕೆಗೆ 10 ಸಾವಿರ ಕೋಟಿ ಆಸ್ಟ್ರಾಝೆನೆಕಾ ಲಸಿಕೆಯ ಅಂತಿಮ ಹಂತದ ಕ್ಲಿನಿಕಲ್ ಟ್ರಯಲ್ನಲ್ಲಿ ಅತ್ಯುತ್ತಮ ಫಲಿತಾಂಶ ಸಿಕ್ಕಿದ್ದು, ಎರಡು ಡೋಸ್ ಲಸಿಕೆಯಿಂದ ಪ್ರತಿರೋಧಕ ಶಕ್ತಿ ಹೆಚ್ಚಾಗುತ್ತದೆ ಅಂತ ಆಕ್ಸ್ಫರ್ಡ್ ವಿವಿ ಹೇಳಿದೆ. ದೇಶದ 30 ಕೋಟಿ ಜನರಿಗೆ ಮೊದಲ ಹಂತದಲ್ಲಿ ಈ ಕೊರೊನಾ ಲಸಿಕೆ ನೀಡಲು ಕೇಂದ್ರ ಸರ್ಕಾರ 10 ಸಾವಿರ ಕೋಟಿ ರೂಪಾಯಿಯನ್ನು ಖರ್ಚು ಮಾಡುತ್ತಿದೆ. ವೈದ್ಯಕೀಯ ಸಿಬ್ಬಂದಿ, ಕೊರೊನಾ ವಾರಿಯರ್ಸ್ ಸೇರಿದಂತೆ ಹಿರಿಯ ನಾಗರಿಕರಿಗೆ ಆದ್ಯತೆಯಲ್ಲಿ ಲಸಿಕೆ ನೀಡಲು ನಿರ್ಧರಿಸಲಾಗಿದೆ. ಆಕ್ಸ್ಫರ್ಡ್ಅಸ್ಟ್ರಾಝೆನಿಕಾ ಲಸಿಕೆ ಭಾರತದ ಮಾರುಕಟ್ಟೆಗೆ ಕಾಲಿಡಲು ದಿನಗಣನೆ ಆರಂಭವಾಗ್ತಿದ್ದಂತೆ ಅತ್ತ ಫೈಜರ್ ಕೂಡ ಭಾರತಕ್ಕೆ ಬರಲು ರೆಡಿಯಾಗಿತ್ತು. ಆದ್ರೆ ಫೈಜರ್ಗೆ ಭಾರತದ ತಜ್ಞರ ಸಮಿತಿ ಶಾಕ್ ನೀಡಿದೆ. ಭಾರತದಲ್ಲಿ ಪ್ರಯೋಗ ನಡೆಸದೇ ಫೈಜರ್ಗೆ ಅನುಮತಿ ಇಲ್ಲ ಉತ್ತಮ ಫಲಿತಾಂಶದೊಂದಿಗೆ ಪಾಸ್ ಆಗಿರುವ ಫೈಜರ್ಗೆ ಜಗತ್ತಿನ ವಿವಿಧ ದೇಶಗಳಲ್ಲಿ ಬಳಕೆ ಮಾಡಲು ಅನುಮತಿ ಸಿಕ್ಕಿದೆ. ಆದ್ರೆ ಭಾರತದಲ್ಲಿ ಕ್ಲಿನಿಕಲ್ ಟ್ರಯಲ್ ಮಾಡಿದ್ರೆ ಮಾತ್ರ ಫೈಜರ್ಗೆ ಅನುಮತಿ ಸಿಗಲಿದೆ. ಹಾಗಂತ ಫೈಜರ್ ತುರ್ತು ಬಳಕೆಗೆ ಅನುಮತಿ ನೀಡುವ ವಿಚಾರವಾಗಿ ನಡೆದ ಭಾರತದ ಡ್ರಗ್ ಕಂಟ್ರೋಲ್ ಸಭೆಯಲ್ಲಿ ಅಭಿಪ್ರಾಯ ವ್ಯಕ್ತವಾಗಿದೆ. ತಜ್ಞರು ಹೇಳೋದೇನು? ಟ್ರಯಲ್ಗಳಲ್ಲಿ ಉತ್ತಮ ಫಲಿತಾಂಶದೊಂದಿಗೆ ಪಾಸ್ ಆಗಿದ್ದರೂ ಫೈಜರ್ ಲಸಿಕೆ ಹಾಕಿಸಿಕೊಂಡ ಅಮೆರಿಕಾದ ಜನರಲ್ಲಿ ಅಲರ್ಜಿ ಪತ್ತೆಯಾಗಿದೆ. ಹಾಗಾಗಿ ಪರೀಕ್ಷೆ ನಡೆಸದೇ ಭಾರತದಲ್ಲಿ ಏಕಾಏಕಿ ಫೈಜರ್ ಲಸಿಕೆ ನೀಡುವುದು ಸೂಕ್ತವಲ್ಲ ಅಂತ ತಜ್ಞರು ಅಭಿಪ್ರಾಯಿಸಿದ್ದಾರೆ. ಭಾರತದ ಜನರಿಗೂ ಲಸಿಕೆ ಹೊಂದಾಣಿಕೆಯಾಗುತ್ತದೆಯೋ ಇಲ್ವೋ ಅಂತ ನೋಡಬೇಕು. ಹಾಗಾಗಿ ಸ್ಥಳೀಯ ಮಟ್ಟದಲ್ಲಿ ಫೈಜರ್ ಲಸಿಕೆ ಪ್ರಯೋಗ ಅತ್ಯಗತ್ಯವಾಗಿದೆ. ಫೈಜರ್ ಮತ್ತು ಬಯೋಎನ್ಟೆಕ್ ಭಾರತದಲ್ಲಿ ಪ್ರಯೋಗ ನಡೆಸಲಿ. ಅದ್ರ ರಿಸಲ್ಟ್ ಆಧರಿಸಿ ದೇಶದ ಜನರಿಗೆ ಫೈಜರ್ ಲಸಿಕೆ ನೀಡಿದ್ರೆ ಉತ್ತಮ ಅಂತ ಡ್ರಗ್ ಕಂಟ್ರೋಲರ್ ಜನರಲ್ ಆಫ್ ಇಂಡಿಯಾಡಿಸಿಜಿಐಗೆ ತಜ್ಞರು ಸಲಹೆ ನೀಡಿದ್ದಾರೆ. ಭಾರತದಲ್ಲಿ ಉತ್ತಮ ಟ್ರಯಲ್ ರಿಸಲ್ಟ್ ಹೊಂದಿರೋ ಆಕ್ಸ್ಫರ್ಡ್ಆಸ್ಟ್ರಾಝೆನೆಕಾ ಲಸಿಕೆ ಸದ್ಯದಲ್ಲೇ ದೇಶದ ಜನರಿಗೆ ಸಿಗೋದು ಪಕ್ಕಾ ಆಗಿದೆ. ಇದಕ್ಕೆ ಸರ್ಕಾರ ಕೂಡ ತಯಾರಿ ಮಾಡಿಕೊಂಡಿದೆ. ಆದ್ರೆ ಫೈಜರ್, ಭಾರತದಲ್ಲಿ ಪ್ರಯೋಗ ನಡೆಸಿ ಪಾಸ್ ಆದ್ರೆ ಮಾತ್ರ ಅದಕ್ಕೆ ಅನುಮತಿ ನೀಡೋಕೆ ಸರ್ಕಾರ ಮುಂದಾಗಿದೆ. ಈ ಮೂಲಕ ಫೈಜರ್ ಗೊಂದಲಕ್ಕೆ ಭಾರತದಲ್ಲಿ ತೆರೆ ಬಿದ್ದಿದೆ.